text: Arbejdet genoptaget på Tulip
  06 maj 2011 kl. 08.03
  På et møde her til morgen besluttede de strejkende på Tulip at gå i arbejde igen.
  40 medarbejdere i teknisk afdeling på Tulip i Vejle strejker ikke mere.
  Medarbejderne i teknisk afdeling, der primært er smede og elektrikere, valgte torsdag morgen at strejke på grund af utilfredshed med forløbet af en lokal lønaftale.
  Produktionen på Tulip fortsatte i går på trods af strejken.
  - Det skete med ekstern hjælp, men jeg er glad for, at medarbejderne igen er i arbejde. Vores tilbud til medarbejderne i lønforhandlingen er uændret, siger fabrikschef Keld Nielsen til Vejle Amts Folkeblad.
  